पीएम मोदी ने कांग्रेस के नेतृत्व वाली पिछली सरकारों पर निशाना साधते हुए कहा कि पहले के लोगों ने सरदार पटेल के योगदान को भुलाने और खत्म करने का भरसक प्रयास किया, लेकिन देश के लोग और युवा सरदार पटेल का और देश के निर्माण में उनके योगदान का सम्मान आज भी करते हैं। मोदी ने पटेल के योगदान का उल्लेख करते हुए कहा कि सरदार पटेल ने अपनी कुशलताओं और दृढ़ता का इस्तेमाल कर विभाजन के बाद उपजी समस्याओं से देश को बचाया। उन्होंने कहा कि पटेल ने सुनिश्चित किया कि भारत छोटी-छोटी रियासतों में बंटा ना रहे।